****

**REPUBLIKA HRVATSKA**

**BRODSKO-POSAVSKA ŽUPANIJA**

**OPĆINA VRBJE**

**OPĆINSKI NAČELNIK**

**KLASA:007-02/24-01/02**

**URBROJ: 2178-19-01-24-2**

**VRBJE, 6.2.2024.**

**JAVNI POZIV**

**za financiranje programa/projekata udruga u 2024. godini**

**1.** **VRSTA FINANCIJSKE POTPORE**

Općina Vrbje sufinancirati će u 2024. godini programe/projekte koje provode udruge iz područja sporta i rekreacije, poljoprivrede i lovstva, kulture, kulturno umjetničkog amaterizma, unapređenja života na selu, promicanja i očuvanja tradicijskih vrijednosti i običaja te brige o djeci i starijim osobama.

Temeljni ciljevi Javnog poziva su razviti i provesti učinkovite aktivnosti koje će unaprijediti kvalitetu života građana.

 Prihvatljivi prijavitelji su:

* svi koji ispunjavaju propisane uvjete Javnog poziva;
* svi koji imaju programe/projekte koji zadovoljavaju uvjete iz programskog područja na koji se prijavljuju.

**2. IZNOS FINANCIJSKE POTPORE**

 Sredstva za provedbu Javnog poziva osigurana su u Proračunu Općine Vrbje za 2024. godinu i projekcijama Proračuna za 2025. i 2026. godinu, u ukupnome iznosu od 32.108,00 €, po područjima i iznosima kako slijedi:

* područje A. Sport i rekreacija, planirana vrijednost iznosi 19.908,00 €
* područje B. Kulturno-umjetnički amaterizam, planirana vrijednost iznosi 4.700,00 €
* područje C. Poljoprivreda i lovstvo, unapređenja života na selu, briga o djeci, mladima i starijim osobama, planirana vrijednost iznosi 7.500,00 €

 Općina će financirati do 100% odobrenih, opravdanih troškova prijavljenoga programa/projekta.

 Najmanji iznos financiranja po programu koji prijavitelj može ugovoriti je 1.000,00 €, a najveći 19.908,00 € (područje A),

najmanji iznos financiranja 1.000,00 €, a najveći 4.700,00 € (područje B),

najmanji iznos financiranja 500,00 €, a najveći 2.800,00 € (područje C).

**3. OPĆI UVJETI NATJEČAJA**

 Prijavitelj može prijaviti najviše jedan program za sljedeća programska područja:

1. Sport i rekreacija
2. Kulturno-umjetnički amaterizam
3. Poljoprivreda i lovstvo, unapređenja života na selu, briga o djeci, mladima i starijim osobama.

**4. POSTUPAK PROVEDBE JAVNOG POZIVA**

 Postupak provedbe Javnog poziva i odabira programa/projekata za financiranje vodi Povjerenstvo za provedbu javnog poziva i ocjenjivanja programa/projekta koje provode udruge, koje imenuje načelnik Općine Vrbje.

**5. UVJETI PRIJAVE**

 Na Javni poziv mogu se prijaviti udruge koje udovoljavaju sljedećim uvjetima:

* udruga mora biti upisana u Registar udruga i mora imati registrirano sjedište u Općini Vrbje;
* udruga mora biti upisana u Registar neprofitnih organizacija;
* korisnici programa/projekta moraju biti građani Općine Vrbje;
* udruga mora uredno ispunjavati obveze iz svih prethodno sklopljenih ugovora o financiranju iz proračuna Općine Vrbje;
* udruga nema dugovanja s osnove javnih davanja;
* protiv udruge odnosno osobe ovlaštene za zastupanje udruge ne vodi se kazneni postupak i nije pravomoćno osuđena za prekršaj ili kazneno djelo iz članka 48. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (u daljem tekstu: Uredba).

**6. NAČIN PRIJAVE PROGRAMA**

 Za prijavu na Javni poziv prijavitelji moraju popuniti propisane natječajne obrasce. Prijavitelji su dužni popuniti sva polja u obrascima.

 **Obvezna dokumentacija za prijavu programa je:**

1. Popunjen, potpisan i ovjeren **obrazac prijave** programa za koji se prijavljuju, koji mora biti dostavljen u originalu;
2. Popunjen, potpisan i ovjeren **obrazac proračuna**, koji mora biti dostavljen u originalu;
3. **Izvadak iz Registra udruga**; koji može biti dostavljen ispisan ili u .pdf formatu putem elektronske pošte na adresu opcinavrbje@gmail.com;
4. **Izvadak iz Registar neprofitnih organizacija**, koji može biti dostavljen ispisan ili u .pdf formatu putem elektronske pošte na adresu opcinavrbje@gmail.com;
5. Preslika ovjerenog **statuta** udruge, koji može biti dostavljen ispisan ili u .pdf formatu putem elektronske pošte na adresu opcinavrbje@gmail.com (samo za udruge čiji statut nije moguće preuzeti putem Registra udruga)
6. **Financijski izvještaj udruge za prethodnu godinu**- Izvještaj o prihodima i rashodima, Bilanca i Bilješke uz financijske izvještaje (obveznici dvojnog knjigovodstva) odnosno Godišnji financijski izvještaj o primicima i izdacima (obveznici jednostavnog knjigovodstva) za prethodnu godinu, koji može biti dostavljen ispisan ili u .pdf formatu putem elektronske pošte na adresu opcinavrbje@gmail.com. Nadalje, za obveznike dvojnog i jednostavnog knjigovodstva Općina Vrbje će provjeriti je li udruga predala financijsko izvješće za 2023. godinu nadležnoj instituciji u zakonom propisanom roku i to uvidom u Registar neprofitnih organizacija koji se vodi pri Ministarstvu financija. **Ukoliko je izvješće dostupno u Registru neprofitnih organizacija, Udruga nije u obvezi dostaviti ga u sklopu projektne prijave**.
7. **Izjava o nepostojanju dvostrukog financiranja**, koja mora biti dostavljena u originalu;
8. **Uvjerenje o nekažnjavanju odgovorne osobe** udruge ne starije od šest mjeseci od dana objave javnog poziva, koje može biti dostavljeno ispisano ili u .pdf formatu putem elektronske pošte na adresu opcinavrbje@gmail.com. Također, prihvatljiva je dostava ispisa, odnosno .pdf uvjerenja iz sustava e-građani;
9. **Potvrda Porezne uprave**  o podmirenju obveza javnih davanja (nepostojanju javnog duga) ne starija od 3 mjeseca do dana raspisivanja natječaja; koja može biti dostavljena ispisana ili u .pdf formatu putem elektronske pošte na adresu opcinavrbje@gmail.com.

 Navedenu dokumentaciju potrebno je dostaviti u zatvorenoj omotnici preporučenom poštom ili osobno na adresu:

**Općina Vrbje**

**Ulica kralja Tomislava 4**

**35423 Vrbje**

**s naznakom: "Ne otvaraj - za Javni poziv za udruge"**.

Na vanjskome dijelu omotnice potrebno je istaknuti puni naziv i adresu prijavitelja.

Ukoliko se dijelovi prijave dostavljaju elektronskom poštom na adresu opcinavrbje@gmail.com istu treba nasloviti: „***Naziv prijavitelja* -** **za Javni poziv za udruge“**

Prijava programa/projekata koji ne udovoljavaju uvjetima Javnog poziva (zakašnjela prijava, prijava koje ne sadrži svu pozivom propisanu, potpisanu i ovjerenu dokumentaciju ili prijava podnesena na neki drugi način odnosno suprotno uvjetima iz Javnog poziva) neće se razmatrati.

**7. ROKOVI I NAČIN OBJAVE PRIHVAĆENIH PROGRAMA**

 Poziv je otvoren danom objave na internetskoj stranici Općine Vrbje, www.vrbje.hr.

 **Rok za prijavu na Javni poziv je 30 dana od objave Javnog poziva na internetskoj stranici.** Sve prijave poslane naknadno neće biti uzete u razmatranje.

 Obavijest o rezultatima Javnog poziva biti će objavljena na internetskoj stranici Općine Vrbje, [www.vrbje.hr](http://www.staropetrovoselo.hr) i oglasnoj ploči Općine.

 Obrasci za prijavu zajedno s uputama za prijavljivanje programa/projekta nalaze se na internetskoj stranici Općine Vrbje, www.vrbje.hr i oglasnoj ploči Općine.

 Sva pitanja vezana uz Javni poziv mogu se postaviti isključivo elektroničkim putem, slanjem upita na sljedeću adresu: opcinavrbje@gmail.com do 29.2.2024. godine.

 **OPĆINSKI NAČELNIK**

 **Igor Jurišić**